b'\n_START_ARTICLE_\nHaapakosken rautatieasema\n_START_SECTION_\nTurvalaitteet\n_START_PARAGRAPH_\nVuoteen 1981 asti Haapakosken asemalla oli niin kutsuttu k\xc3\xb6yh\xc3\xa4nmiehen releasetinlaite eli varmistuslukko- ja opastinturvalaitos. Tuolloin vaihteet olivat varmistuslukoilla lukittavia ja paikallisesti k\xc3\xa4sin k\xc3\xa4\xc3\xa4nnett\xc3\xa4vi\xc3\xa4. Vuonna 1981 otettiin k\xc3\xa4ytt\xc3\xb6\xc3\xb6n saksalaisvalmisteinen Siemens DrS -releasetinlaite. Releasetinlaite siirtyi vuonna 1982 ohjattavaksi Pieks\xc3\xa4m\xc3\xa4en liikenteenohjauskeskuksesta k\xc3\xa4sin, jolloin liikennepaikka j\xc3\xa4i miehitt\xc3\xa4m\xc3\xa4tt\xc3\xb6m\xc3\xa4ksi. Releasetinlaite on edelleen k\xc3\xa4yt\xc3\xb6ss\xc3\xa4 asemarakennuksen pohjoisp\xc3\xa4\xc3\xa4dyss\xc3\xa4.'